Source: https://docplayer.fi/17549888-Metalli-metalli-liukupinta-lonkan-tekonivelleikkauksissa.html
Timestamp: 2020-01-21 12:02:29+00:00
Document Index: 5663858

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Metalli-metalli liukupinta lonkan tekonivelleikkauksissa - PDF Free Download
Download "Metalli-metalli liukupinta lonkan tekonivelleikkauksissa"
1 Metalli-metalli liukupinta lonkan tekonivelleikkauksissa 124 Bi-Metric-Stanmore proteesin 5 vuoden seurantatutkimus. Niilo Kivirinta, Ville Remes, Timo Juutilainen, Pekka Paavolainen, Mikko Manninen HYKS, Peijaksen sairaala ja Kymenlaakson keskussairaala This study was performed to examine the clinical outcome, survival, and complications of the Biomet Bi-Metric -Stanmore M2a metal-on-metal (MoM) total hip arthroplasty (THA). Subjective satisfaction, range of motion (ROM) and Harris Hip Score (HHS) were recorded. A total of 124 M2a THA s were included. Survival rate after an average 5-year follow-up was 95%, radiolucent lines were seen alarmingly often in all three DeLee and Charnley zones in 12% of the cemented Stanmore cups. Three (1.9%) cups were revised because of aseptic loosening. The Bimetric stem was found to be stable: only one (0.6%) of the stems showing the tendency to turn into varus position more than 3 degrees during follow-up. In revisions, no wear or metallosis was seen. Thus, it seems that the problems of the cup were related to the cement fixation instead of the MoM-bearing. Johdanto Polyeteenikupin kuluman aiheuttama osteolyysi ja komponenttien irtoama on yksi modernin lonkan tekonivelkirurgian suurimmista - ellei suurin - haasteista. Muovi-metalli liukupintaparin kulumisesta johtuvia ongelmia on pyritty ratkaisemaan kehittämällä paremmin kulumista kestäviä liukupintapareja: keraami-keraami, metalli-metalli ja cross-linkattu muovimetalli. Metalli-metalli (MoM) liukupintoja pidetään hyvinä niiden pienen kulumisen vuoksi, mikä on todettu niin in vivo kuin in vitro kokein (1). Toisen sukupolven MoM-liukupintaisia lonkkaproteeseja käytetään lisääntyvässä määrin. Tulokset seurantatutkimuksissa ja tekonivelrekistereissä ovat olleet lupaavia (2, 3). Metallurgian kehittymisen myötä nykyisten kromikoboltti-molybdeeni seoksesta valmistettujen MoMparien kuluma on saatu minimoitua. Liukupintojen hiominen on tarkempaa ja liukupinnat ovat symmetrisempiä kuin aikaisemmin, mikä parantaa tekonivelen nestevoitelun onnistumista ja vähentää kulumaa (4). Korkeat metalli-ionien pitoisuudet veressä ja virtsassa ovat pysyneet MoM-parien tuntemattomana riskitekijänä. Toistaiseksi ei ole voitu osoittaa, että kuolleisuus tai sairastuvuus syöpätauteihin MoMliukupareilla olisi korkeampi verrattuna metalli-polyeteeni liukupintaisiin proteeseihin, vaikka metalli-ioni konsentraatiot ovatkin koholla (5,6). Toistaiseksi toisen sukupolven MoM-liukupintaisten lonkkaproteesien keskipitkän ja pitkän seurantaajan julkaisuja on julkaistu vain muutamia (7,8). Tässä tutkimuksessa halusimme selvittää liittyykö MoM-liukupariin toiminnallisia tai radiologisia haittoja. Aineisto ja menetelmät Potilaat Vuosina HUS Kirurgisessa sairaalassa asennettiin 135 potilaalle (158 lonkkaan) Bimetric- Stanmore M2a MoM proteesi (Biomet, Warsaw, Yhdysvallat). Näistä 135 potilaasta, 113 (72%, 124 lonkkaniveltä) oli käynyt kaikissa kontrolleissa. Potilaiden keski-ikä oli 58.6 vuotta (hajonta, vuotta) ja SOT
2 (46%) heistä oli miehiä. Potilaitten BMI oli keskimäärin 27 kg/m2 (hajonta, kg/m2). Leikkaukseen johtaneet syyt esitetty (Taulukko 1). Taulukko 1. Leikkaukseen johtaneet syyt Primaari artroosi 101 (63%) DDH 22 (14%) Avaskulaarinen kaput-nekroosi 12 (7,6%) Nivelreuma 10 (6,3%) Murtuman jälkitila 6 (3,8%) Reaktiivinen artriitti 3 (1,9%) Epifyseolyysi 2 (1,3%) Legg-Calve-Perthesin tauti 2 (1,3%) Tutkimusasetelma Kyseessä on retrospektiivinen seurantatutkimus, jonka aineisto on kerätty prospektiivisesti. Kliiniset tutkimukset suoritettiin 2 kk ja yhden vuoden kohdalla leikanneiden lääkärien toimesta. Myöhemmin tutkimuksen suoritti riippumaton fysioterapeutti. Radiologisen tutkimuksen tekijä ei osallistunut kliiniseen tutkimiseen tai potilaiden hoitoon. Tekonivelet Proteesina käytettiin Biomet (Warsaw, Yhdysvallat) Bi-metric sementitöntä vartta, 28 mm kromi-koboltti-molybdeeni (M2a) nuppia ja PE-muovista valmistettua Biometin Stanmore kuppia, johon on valettu kromi-koboltti-molybdeenista valmistettu liukupinta. Varsi on tehty karkaistusta titaanista ja siinä on plasmasuihkutettu karkea titaanipinnoite proksimaalisessa kolmanneksessa. Leikkausmenetelmä Leikkaukset toteutettiin 10 kokeneen tekonivelkirurgin toimesta. Hardingen lateraalista avausta (9) käytettiin (76 leikkauksessa ja Mooren posteriorista avausta 82 leikkauksessa). Acetabulumissa riimattiin kaksoispohjaan asti, jotta hohkaluu saatiin paljaaksi. Sementinpitoreiät tehtiin 4,5 mm poranterällä. Sementti paineistettiin, jonka jälkeen kuppi vietiin paikoilleen pyrkien 45º kallistukseen. Tavoiteltu anteversio oli riippuvainen avauksesta. Molemmissa avauksissa pehmytosakudokset suljettiin luukanavien kautta menevin ompelein. Antibioottiprofylaksiana käytettiin kefolasporiini 1,5 g x 5 i.v. Kaikki potilaat saivat daltepariini tromboosiprofylaksian leikkauksen jälkeen ja kefalosporiinia antibioottina leikkauksen induktiossa. Kefalosporiiniallergikoille annettiin klindamysiiniä. Keskimääräinen leikkausaika oli 97 minuuttia (hajonta, minuuttia) ja leikkausvuoto 1250 ml (hajonta, ml) ja dreenivuoto 400 ml (hajonta, ml). Kliininen arviointi Harris Hip Score (HHS), lonkan liikelaajuus (ROM), postoperatiiviset komplikaatiot, subjektiivinen tyytyväisyys, Trendelenburgin testi ja uusintaleikkausten syyt analysoitiin. Tiedot kerättiin TEKOSET-tietokannasta. Uusintaleikattujen ja komplikaatioita saaneiden sairauskertomusteksit käytiin läpi. Radiologinen arviointi Röntgenkuvat olivat digitaalisessa muodossa ja mittaukset tehtiin Agfan kuvankatseluohjelman integroiduilla mittaustyökaluilla. Radiologisen analyysin tekijä ei osallistunut potilaitten leikkaamiseen tai kliiniseen tutkimiseen. Potilaitten röntgenkuvat käytiin läpi ennen leikkausta, välittömästi leikkauksen jälkeen ja keskimäärin 5 vuoden (3-7vuotta) jälkeen. Leikkausta edeltävästi otetuista kuvista mitattiin CE- kulma, reisiluun diafyysin ja kaulan välinen kulma, off-set ja rotaatiokeskipiste. Rotaatiokeskipiste määritettiin reisiluun pään muodostaman ympyrän keskipisteen vertikaalisena ja horisontaalisena etäisyytenä millimetreissä acetabulumin kaksoispohjan tekemästä radiologisesta teardropista. Lonkan offset mitattiin millimetreissä diafyysin ydinontelon keskilinjan suuntaisen viivan kohtisuora etäisyys rotaatiokeskipisteestä. Postoperatiivisesti mitattiin kupin inklinaatio ja anteversio. Kupin kirkastumalinjat määritettiin De- Leen ja Charnleyn mukaan (10). Reisikomponentin kirkastumalinjat Grüenin luokittelun mukaan (11). Lisäksi määritettiin varren ryhti (varus-neutraali-valgus) asteissa reiden diafyysin keskilinjan nähden ja lonkan off-set. Mitattavina suureina olivat varus-valgus kulma, varren syvyys varren hartian ulkokulmasta leikatun reisiluun korkeimpaan lateraaliseen kohtaan ja off-set. Tekonivelen nupin rotaatiopiste määritettiin nupin muodostaman röntgenissä näkyvän pallon keskipisteen vertikaalisena ja horisontaalisena etäisyytenä SOT 319
3 Taulukko 2. Uusintaleikkausten syyt ja muut postoperatiiviset komplikaatiot Uusintaleikatut Muut komplikaatiot Kupin aseptinen irtoama 3 Pinnallinen infektio 1 Varren aseptinen irtoama 1 Luksaatio, suljettu repositio 4 Toistuvat luksaatiot 1 Alaraajatrombi 1 Syvä infektio 1 Taulukko 3. Irtoamalinjat Z1 Z2 Z3 Z1+Z2 Z2+Z3 Z1+Z2+Z3 ensimmäinen postop 41(33%) 11(8.8%) 17(13.7%) 7(5.6%) 3(2.4%) 3(2.4%) viimeinen seurantahetki 81(65.3%) 32(25.8%) 39(31.5%) 27(21.8%) 16(12.9%) 15(12.1%) Ensimmäinen postop kuva on heti leikkauksen jälkeen otetut kuvat ja viimeinen seurantahetki on keskimäärin 5 vuotta (3-7 vuotta) leikkauksesta. Z1, Z2, Z3 ovat DeLeen ja Charnleyn luokituksen mukaiset kupin kirkastumalinja-alueet. Kuva 1. Välitön postoperatiivinen kuva leikkauksen jälkeen. Kuppi on tukevasti ja kirkastumalinjoja ei näy. Kuva 2. Seurannassa kupin ympärille ilmaantuu kirkastumalinjat 3 vuotta leikkauksen jälkeen. Taulukko 4. Radiologiset tulokset. Ennen leikkausta Ensimmäinen postop kuva Viimeinen seurantahetki Inklinaatio 46 astetta Inklinaatio 46 astetta Anteversio 20 astetta Anteversio 19 astetta Anteversio 24 astetta Pituus 39mm Pituus 51mm Pituus 53mm Rotaatiopiste Lat 40mm Rotaatiopiste Lat 32mm Rotaatiopiste Lat 32mm Rotaatiopiste sup 25mm Rotaatiopiste Sup 25mm Rotaatiopiste Sup 28mm Offset 36mm Offset 49mm Offset 53mm CE 27 astetta Varren syvyys 21mm Varren syvyys 24mm Kaulakulma 140 astetta Varuskulma 1,3 astetta Varuskulma 1,7 astetta Ensimmäinen postop kuva on heti leikkauksen jälkeen otetut kuvat ja viimeinen seurantahetki on keskimäärin 5 vuotta (3-7 vuotta) leikkauksesta. 320 SOT
4 teardrop pisteestä. Heterotooppinen ossifikaatio arvioitiin Brookerin mukaan (12). Tulokset Kliininen arviointi Keskimääräinen seuranta-aika oli 5 vuotta (3-7vuotta). 70 (44%) arvioi leikkauksesta saadun hyödyn erinomaiseksi, 75 (47%) hyväksi ja 13 (8 %) tyydyttäväksi. Keskimäärin ennen leikkausta HHS oli 56.6 (hajonta, 25-97) ja leikkauksen jälkeen 92.5 (hajonta, ). Trendelenburgin testi oli kolmella (1.9%) positiivinen leikkauksen jälkeen. Yhteenlaskettu lonkan liikelaajuus oli keskimäärin ennen leikkausta 142,3 astetta (hajonta, astetta) ja leikkauksen jälkeen 207,9 astetta (hajonta, astetta). Keskimäärin leikattu jalka oli 0,33cm (hajonta, 0-3,5cm) pidempi leikkauksen jälkeen. Uusintaleikkauksia tehtiin kuudelle potilaalle ja muita komplikaatioita todettiin seitsemällä potilaalla (Taulukko 2). Radiologinen arviointi Välittömästi postoperatiivisesti kupin inklinaatio oli 46 astetta (hajonta, astetta) ja anteversio 19 astetta (hajonta, 3-39 astetta). Aseptisia irtoamalinjoja kupin ympärillä nähtiin kaikissa kolmessa De- Lee ja Charnley 3 kupissa (2%). Irtoamalinjat kuppien ympärillä lisääntyivät seurannassa kolmella alueella 5 (4%) lonkassa, kahdella alueella 16 (13%) lonkassa ja yhdellä alueella 42 (34%) lonkassa. Irtoamalinjat esitetty (Taulukko 3). Irtoamalinjojen lisääntyminen seurannassa esitetty (Kuva 1 ja 2). Yhdessäkään varsikomponentissa ei ollut nähtävissä kirkastumalinjaa koko komponentin ympärillä. Yhdessä varressa kirkastumalinja voitiin nähdä 4/7 alueella ja seitsemässä varressa niitä nähtiin 1-2/7 alueella. Yhteensä kirkastumalinjoja nähtiin kahdeksassa (6 %) varressa. Mittaustulokset esitetty (Taulukko 4). Heterotooppista ossifikaatiota oli kohtalaisesti (Brooker III) kolmessa (2.4%) lonkassa ja lievästi (Brooker II) 21 (17%) tapauksessa. Pohdinta MoM-liukupinnalla varustetut proteesit tekevät uutta tuloaan 1980-luvun jälkeen tapahtuneen metallurgisen kehityksen myötä. Nykyisin metalli-metalli liukupinnoissa käytetään kromi-koboltti-molybdeeni metalliseoksia ja niiden pintakäsittely ja hiominen ovat korkealuokkaista. Liukupinnat ovat symmetrisiä ja hyvin sileitä, lisäksi metalliseoksen hiilipitoisuus on tasalaatuista(4). Liukupintojen rakenteellisen kehityksen lisäksi proteesimallit ja niiden kiinnitysmenetelmät ovat kehittyneet. MoM-liukupinnalla varustettujen tekonivelten viimeaikaiset tulokset ovat rohkaisevia (1). Liukupinnat kuluvat vähän. Huolta on aiheuttanut metalli-ionien pitoisuuden kasvu veressä ja virtsassa. Löydöksen merkitys on epäselvä. Bi-metric-varren kiinnipysyvyys oli hyvä. Stanmore sementillisissä kupeissa oli aseptisia kirkastumalinjoja nähtävissä 65%:ssa sementti-luurajalla. Kirkastumalinjojen suuri määrä voi johtua ainakin neljästä tekijästä: 1) Leikkaustilanteessa asetabulumin pohja on skleroottinen ja riittävästi hohkaluuta ei ollut paljaana optimaalista sementtikiinnitystä varten. 2) Sarjamme potilaat olivat nuoria ja aktiivisia. Sementtikupin kiinnitys ei välttämättä ole kestänyt siihen kohdistuvaa rasitusta. 3) Metalli-metalli liukupinnan kimmoisuus- ja kovuusominaisuudet ovat hyvin erilaiset kuin hohkaluun. Tämä on voinut yhdessä kohtien 1 ja 2 altistaa kupin irtoamalle. 4) Lisäksi on mahdollista, että pieninuppisen MoM-parin kitka on perinteistä muovimetalliparia suurempi ainakin hetkittäin (3) altistaen lisääntyneelle rasitukselle sementti-luu rajapinnassa. Metalli-metalli liukupinnat tarjoavat hyvän kulutuksen keston ja suuren nuppikoon käytön ilman, että kuluminen lisääntyisi. Suurempaa nuppikokoa käytettäessä voidaan puolestaan vähentää tekonivelen sijoiltaanmenoja (13). Tutkimuksemme tulokset eivät kannusta sementöitävän kuppiosan käyttöä MoM-liukupintaisissa lonkan tekonivelissä. Kirjallisuus: 1. MacDonald SJ: Metal-on-Metal Total Hip Arthropalsty the concerns. Clin Orthop Rel Res. 2004;429: Maurice R Müller MR: The benefits of Metal-on-Metal Total Hip replacements. Clin Orthop Rel Res. 1995;311: Naudie D, Roeder CP, Parvizi J, Berry DJ, Stefan Eggli, Busato A: Metal-on-Metal Versus Metal-on-Polyethylene Bearings in Total Hip Arthroplasty. J Arthroplasty. 2004;19:7: Cuckler JM: The Rationale for Metal-on-Metal Total Hip Arthroplasty. Clin Orthop Rel Res. 2005;441: Visuri T, Pulkkinen P, Paavolainen P, Koskenvuo M, Turula KB: Causes of death after hip arthroplasty in primary arthrosis. J Arthroplasty. 1997;12: SOT 321
5 6. Dorr LD, Long WT, Sirianni L, Campana M, Wan Z: The Argument for the Use of Metasul as an Articulation Surface in Total Hip Replacement. Clin Orthop Rel Res. 2004;429: Lombardi AV, Mallory TH, Alexiadis MM, Cuckler JM, Faris PM, Jaffe KA, Keating M, Nelson CL, Ranawat CS, Williams J, Wixson R, Hartman JF, Capps SG, Kefauer CA: Short- Term Results of the M2a-Taper Metal-on Metal Articulation. J Arthroplasty. 2001;16:8: Grübl A, Marker M: Long-Term Follow-Up on Metal-on- Metal Total Hip Replacement. J Orthop Res. 2007;7: Hardinge K: The direct lateral approach to the hip. J Bone Joint Surg Br.1982-B;64: DeLee JG, Charnley J: Radiological demarcation of cemented sockets in total hip replacement. Clin Orthop Rel Res. 1976;20: Gruen TA, McNeice GM, Amstutz HC: Modes of failure of cemented stem-type femoral components: a radiological analysis of loosening. Clin Orthop Rel Res. 1979;17: Brooker AF, Bowerman JW, Robinson RA, Riley LH: Ectopic Ossification Following Total Hip Replacement: Incidence and a Method of Classification: J Bone Joint Surg. 1973,55: Peters CL, McPherson E, Jackson JD, Erickson JA: Reduction in Early Dislocation Rate With Large-Diameter Femoral Heads in Primary Total Hip Arthroplasty. J Arthroplasty. 2007;22:6: SOT